open-index/open-wikipedia-markdown huggingface dataset:
Storskjoldhale

En **storskjoldhale** (vitenskapelig navn *Pseudotyphlops philippinus*) er en slange som lever på Sri-Lanka. Den blir 45&ndash;50&nbsp;cm lang. Storskjoldhalen lever i jordganger under bakken, og går sjelden opp på bakken.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
Spisshodepyton

**Spisshodepyton** (vitenskapelig navn *Loxocemus bicolor*) er en slange som lever i Mexico og Mellom-Amerika. Den blir 100&ndash;130&nbsp;cm lang. Spisshodepytonslangen lever i jordganger under bakken.

Den er den eneste arten i slekten *Loxocemus*, og ligner mye på pytonslangene. Arten ble tidligere regnet som den eneste amerikanske pytonslangen, og ble plassert enten i familien Pythonidae, eller i en utvidet familie Boidae. De fleste forskere mener nå at det er riktigst å regne den til en egen familie, Loxocemidae.

## Fylogeni
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten *[[Xenophidion]]* er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.

## Referanser


## Eksterne lenker
*
Round Island-kjølskjellboa

**Round Island-kjølskjellboa** (vitenskapelig navn *Casarea dussumieri*) er en slange som lever på Round Island i Det indiske hav. Den blir 100&ndash;150&nbsp;cm lang. Roundisland-kjølskjellboaen lever på bakken.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1
* 

## Eksterne lenker
*
Jordpyton

**Jordpyton** (vitenskapelig navn *Calabaria reinhardtii*) er en slange som lever i Vest- og Sentral-Afrika. Den blir 90&ndash;110&nbsp;cm lang. Jordpytonslangen lever i jordganger under bakken.

## Litteratur
* *VERDENS DYRELIV123*, N.W.DAMM & SØN AS 2002, ISBN 82-496-0037-1

## Eksterne lenker
*
Dumerilmarkboa

En **dumerilmarkboa** (vitenskapelig navn *Acranthophis dumerili*) er en slange som lever på Madagaskar. Den blir 1,5&ndash;2,0&nbsp;m lang. Dumerilmarkboaen lever på bakken.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Referanser


## Eksterne lenker
*
Indoiranske språk

**Indoiranske språk** utgjør den østligste grenen blant de nålevende indoeuropeiske språkgrenene.

Disse blir delt inn i to hovedgrupper, indoariske og iranske språk, men i overgangsområdet mellom disse hovedgruppene finnes det en del indoiranske språk som har vært vanskelige å klassifisere, nemlig nuristansk og dardisk, som av mange blir regnet som to ekstra grener i indoiransk. De nuristanske språkene har også blitt regnet som en undergruppe i de dardiske språkene, men sistnevnte blir av mange regnet som en undergruppe av de indoariske språkene. Den norske språkforskeren Georg Morgenstierne (1892–1978) er en av dem som har arbeidet mest med de nuristanske og dardiske språkene.

## Referanser


## Eksterne lenker
*
Iranske språk

De **iranske språkene** utgjør en undergruppe av den indoiranske språkgrenen innenfor de indoeuropeiske språkene. 

De iranske språkene kan inndeles i 2 store grupper : de **vestiranske** språk og de **østiranske** språk.
* **Vestiranske** språk inndeles videre i en *nordvestlig* og en *sørvestlig* gruppe.
* **Østiranske** språk inndeles videre i en *nordøstlig* og en *sørøstlig* gruppe.

## Vestiranske språk

Inndeles i en nordvestlig og en sørvestlig gruppe :

## Østiranske språk

Inndeles i en nordøstlig og en sørøstlig gruppe :
Ossetisk

**Ossetisk** (**' eller **') er et iransk språk talt i Ossetia, et område i fjellkjeden Store Kaukasus på grensen mellom Russland og Georgia. Det finnes omkring 500&nbsp;000&nbsp;brukere av språket.

## Referanser


## Eksterne lenker
*
Mudderslange

En **mudderslange** (vitenskapelig navn *Xenopeltis unicolor*) er en slange som lever i Sørøst-Asia. Den blir 100&ndash;130&nbsp;cm lang. Mudderslangen lever på bakken.

## Litteratur
* *VERDENS DYRELIV*, N.W.DAMM & SØN AS 2002, ISBN 82-496-0037-1

## Eksterne lenker
* 
* Snakes of Southeast Asia – Sunbeam Snake
Grimms lov

**Grimms lov** (også kjent som den **germanske lydforskyvningen**) var den første ikke-trivielle, systematiske lydforskyvningen som noensinne ble oppdaget. Oppdagelsen av loven utgjorde et vendepunkt i språkvitenskapens utvikling, idet den innførte rigorøse metoder i den språkhistoriske forskningen. «Loven» ble oppdaget av Friedrich von Schlegel i 1806 og Rasmus Rask i 1818, men ble omarbeidet i 1822 av Jacob Grimm, den eldste av brødrene Grimm, i hans *Deutsche Grammatik*. Loven fastslår at det finnes overensstemmelser mellom tidlige germanske lukkelyder og frikativer og lukkelydene i visse andre indoeuropeiske språk.



## Oversikt
Slik den er formulert i dag, beskriver Grimms lov utviklingen av nedarvede urindoeuropeiske lukkelyder i urgermansk. Endringene har funnet sted før de eldste runeinnskriftene, altså før det urnordiske språktrinnet. Den består av tre deler som kan betraktes som tre påfølgende faser i en utviklingskjede.

# Urindoeuropeiske ustemte lukkelyder blir til ustemte frikativer: p > ɸ, t > θ, k > x, kʷ > xʷ
# Urindoeuropeiske stemte lukkelyder blir ustemte: b > p, d > t, g > k, gʷ > kʷ
# Urindoeuropeiske stemte, aspirerte lukkelyder mister aspirasjonen og blir til stemte lukkelyder: bʰ > b, dʰ > d, gʰ > g, gʷʰ > gʷ .
Utviklingskjedene kan representeres slik (i rekkefølgen 3, 2, 1 fra lista over): 

* bʰ > b > p > ɸ
* dʰ > d > t > θ
* gʰ > g > k > x
* gʷʰ > gʷ > kʷ > xʷ

Her flytter hver lyd seg én plass til høyre og får ny lydverdi. Merk at i urgermansk var lydene som skrives ⟨b⟩, ⟨d⟩, ⟨g⟩ og ⟨gw⟩ lukkelyder i noen omgivelser og frikativer i andre.  bʰ > b bør leses som bʰ > b/β, og tilsvarende for de andre. De ustemte frikativene skrives vanligvis ⟨f⟩, ⟨þ⟩, ⟨h⟩ og ⟨hw⟩ i germansk.

Det er ikke kjent nøyaktig hvordan lydforskyvningen foregikk, og man kan tenke seg flere måter som gir samme sluttresultat. De tre fasene som vises over er "drakjeder" hvor hver endring gir et "hull" i det fonologiske systemet, som "drar" andre fonemer inn for å fylle tomrommene. Man kan imidlertid også tenke seg at forskyvningen foregikk på motsatt måte, hvor endringene skjedde ved at hver forandring "dyttet" en annen lyd foran seg for å unngå fonemsammenfall.

## Eksempler

## Referanser


## Se også
* Lydforskyvning (generelt)
* Verners lov
* Høytysk lydforskyvning
Sentral-Afrika

**Sentrale Afrika** er en subregion i midten av Afrika som dekker et landareal på 6 496 820 km².

## Land

Følgende ni stater inngår:

Sentrale Afrika er en del av benevnelsen Subsaharisk Afrika.

Kongo er det klart største og mest folkerike landet i regionen med omtrent halve folkemengden.

## Økonomi

Tabellen viser landenes velstandsnivå basert på det internasjonale pengefondets rapport for året 2026:

Gjennomsnittsverdien for verden samlet er 26 979 amerikanske dollar.

## Byer

De største byene i Sentrale Afrika, med estimert innbyggertall i 2026:

## Befolkningsutvikling

Tabellen viser FNs prognose i 2024 for befolkningsutviklingen i Sentrale Afrika:

## Referanser
Kåre Bergstrøm

**Kåre Bergstrøm** (1911–1976) var en norsk filmfotograf, regissør og manusforfatter.

Bergstrøm debuterte som filmfotograf i 1940 for *[[Tørres Snørtevold]]* og hadde etter det foto på en rekke norske filmsuksesser på 1940- og 1950-tallet, slik som *[[Den forsvunne pølsemaker]]* (1941) og *[[To mistenkelige personer (film)|To mistenkelige personer]]* (1950). Han regidebuterte i 1952 med *[[Andrine og Kjell]]*, og hadde etter det regien på flere kjente norske filmer, som blant annet *[[Blodveien (film)|Blodveien]]* (1955) og *[[De dødes tjern (film)|De dødes tjern]]* (1958). I tillegg til dette hadde han også manus på tre filmer, blant dem *De dødes tjern*.

## Priser og utmerkelser
En fagjury bestående av 101 filmfolk og kritikere kåret i 2001 *[[De dødes tjern]]* regissert av Kåre Bergstrøm i 1958 til en av de 5 beste filmene i Norge. Han fikk også Filmkritikerprisen i 1953 for filmene *[[Andrine og Kjell]]* og *[[Det kunne vært deg]]*. Han ble i 1955 tildelt Aamotstatuetten.

## Filmografi

### Regi
* 1952: *[[Andrine og Kjell]]*  	
* 1952: *[[Det kunne vært deg]]*
* 1955: *[[Blodveien (film)|Blodveien]]* (sammen med Rados Novakovic) 	 	
* 1958: *[[De dødes tjern (film)|De dødes tjern]]* 	
* 1961: *[[Hans Nielsen Hauge (film)|Hans Nielsen Hauge]]* 	
* 1964: *[[Klokker i måneskinn]]*	 	
* 1970: *[[Bjurra]]*

### Foto
*1940 :*[[Tørres Snørtevold]]*	
*1941: *[[Den forsvundne pølsemaker]]*		
*1941: *[[Gullfjeldet]]*		 	 	
*1941: *[[Hansen og Hansen]]*		 	 	
*1942 *[[Den farlige leken]]*		 	
*1942: *[[Det æ'kke te å tru]]*		 	 	
*1942: *[[En herre med bart]]*		 	
*1942: *[[Trysil-Knut (film)|Trysil-Knut]]*	 	 	
*1943: *[[Sangen til livet]]*		
*1945: *[[Rikard Nordraak film|Rikard Nordraak]] *	 	 	
*1946: *[[Et spøkelse forelsker seg]]*		 	
*1946 :*[[To liv (1946)|To liv]]*		 	
*1948: *[[Hvor fartøy flyte kan]]*	
*1948: *[[Den hemmelighetsfulle leiligheten]]*	
*1949: *[[Døden er et kjærtegn]]*	 	 	
*1950: *[[To mistenkelige personer (film)|To mistenkelige personer]]*	
*1955: ''Savnet siden mandag

## Referanser


## Eksterne lenker
*
Giovanni van Bronckhorst

**Giovanni Christiaan van Bronckhorst** (født 1975) er en nederlandsk fotballtrener og tidligere fotballspiller som er hovedtrener for den tyrkiske klubben .

I sin aktive karriere spilte han forsvar/midtbane for en rekker klubber og for . Han er av indonesisk opprinnelse.

Van Bronckhorst spilte for RKC Waalwijk (1993–94), Feyenoord Rotterdam (1994–98 og 2007-2010), Rangers FC (1998–2001), Arsenal FC (2001–03) og FC Barcelona (2003–2007). Han spilte 106 landskamper for Nederland og skåret seks mål.

## Referanser


## Eksterne lenker
* 
* 
*  Profil på FCBarcelona.com
*  Biografi på Icons.com
*  Giovanni van Bronckhorst – OnsOranje U19
Pål Hanssen

**Pål Hanssen** (født 14. september 1972) er norsk bandyspiller fra Bærum som spilte mange år i Stabæk og satte norsk scoringsrekord i 2001 med 84 mål på 18 kamper. Han begynte sin karriere i Frem-31 på Stabekk. Han er et av de største talentene Frem-31 har fostret.

Som spiller har han vært innom Stabæk, Vänersborg, Västerås, Boltic, Kazan og Boltic/Göta. Han har også spilt 109 kamper på det norske herrelandslaget. I 1995 avgjorde han den svenske bandyfinalen med to scoringer da hans Boltic slo Vetlanda 2-1.

## Referanser
Double Fantasy

***Double Fantasy*** er et album av John Lennon og Yoko Ono. Platen ble spilt inn i august 1980 og utgitt 17. november 1980, bare 21 dager før Lennon ble skutt og drept utenfor sitt hjem i New York City. Yoko Ono synger på halvparten av albumet.

## Sporliste
# «(Just Like) Starting Over» (John Lennon) – 3:56 
# «Kiss Kiss Kiss» (Yoko Ono) – 2:41 
# «Cleanup Time» (John Lennon) – 2:58 
# «Give Me Something» (Yoko Ono) – 1:35 
# «I'm Losing You» (John Lennon) – 3:57 
# «I'm Moving On» (Yoko Ono) – 2:20 
# «Beautiful Boy (Darling Boy)» (John Lennon) – 4:02 
# «Watching the Wheels» (John Lennon) – 4:00 
# «I'm Your Angel» (Yoko Ono) – 3:08 
# «Woman» (John Lennon) – 3:32 
# «Beautiful Boys» (Yoko Ono) – 2:55 
# «Dear Yoko» (John Lennon) – 2:34 
# «Every Man Has a Woman Who Loves Him» (Yoko Ono) – 4:02 
# «Hard Times Are Over» (Yoko Ono) – 3:20

## Eksterne lenker
*
Fidjiboa

**Fidjiboa** (vitenskapelig navn *Candoia carinata*) er en slange som lever i Sørøst-Asia, på Ny-Guinea og Salomonøyene. Den blir 70&ndash;100&nbsp;cm lang. Fidjiboaen lever på bakken og i trær.

## Litteratur
* *VERDENS DYRELIV*, N.W.DAMM & SØN AS 2002, ISBN 82-496-0037-1

## Eksterne lenker
*
Gummiboa

**Gummiboa** (vitenskapelig navn *Charina bottae*) er en slange som lever i vestre deler av USA og Canada. Den blir 35&ndash;80&nbsp;cm lang. Gummiboaen lever for det meste under bakken, eller under bunnvegetasjonen på bakken.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Referanser


## Eksterne lenker
*
Hvordan jeg vant krigen

***Hvordan jeg vant krigen*** (originaltittel: *How I Won the War*) er en britisk komedie fra 1967, regissert av Richard Lester. Filmen handler om løytnant Goodbody, spilt av Michael Crawford.

Under andre verdenskrig beordres Goodbody (med det skjebnesvangre nummeret 1313) til å lage en cricketbane i Nord-Afrika. Den ambisiøse, entusiastiske og erfaringsfattige løytnanten tar med seg musketer Gripweed – hans trofaste høyrehånd, spilt av John Lennon – og resten av troppen mot Nord-Afrika.

## Rolleliste
* Michael Crawford som løytnant Earnest Goodbody
* John Lennon som Gripweed
* Roy Kinnear som Clapper
* Lee Montague som sersjant
* Jack MacGowran som Juniper
* Michael Hordern som Grapple
* Jack Hedley som en Musketeer
* Karl Michael Vogler som Odlebog
* Ronald Lacey som Spool
* James Cossins som Drogue
* Ewan Hooper som Dooley
* Alexander Knox som amerikansk general Omar Bradley
* Robert Hardy som en britisk general
* Sheila Hancock som Mrs. Clapper's venn.
* Jack May som Toby
* Richard Pearson som en gammel mann ved El Alamein
* Pauline Taylor som kvinne i en ørken
* Norman Chappell som en soldat ved El Alamein
* Bryan Pringle som en reporter

## Ugivelser
* Patrick Ryan: *How I Won the War*. (Roman)
* Musketeer Gripweed and the Third Trooop: How I Won the War/Aftermath. Stemra UP 1195 (Singelplate)

## Eksterne lenker
*
Rosenboa

**Rosenboa** er en slange som lever i sørvestre deler av USA og nordvestre områder i Mexico. Den blir 60&ndash;110&nbsp;cm lang. Rosenboaen lever under bakken. Arten er representert i Kristiansand Dyrepark.

## Litteratur
* *VERDENS DYRELIV*, N.W.DAMM & SØN AS 2002, ISBN 82-496-0037-1

## Referanser


## Eksterne lenker
*
Kongeboa

**Kongeboa** (vitenskapelig navn *Boa constrictor*) er en slange som lever i Mellom-Amerika, Sør-Amerika og på noen karibiske øyer. Den blir fra to til fire meter lang. Kongeboaen jakter både på bakken og i trær. Kostholdet består stort sett av fugler, mus, rotter og andre gnagere. Siden den ikke oppfører seg aggressivt er den vanlig å ha i fangenskap.

## Litteratur
* *VERDENS DYRELIV*, N.W.DAMM & SØN AS 2002, ISBN 82-496-0037-1

## Eksterne lenker
*
Public Record Office

**Public Record Office** (PRO) er en britisk etat. Den var tidligere en selvstendig etat, men er nå en av to deler av National Archives; den andre delen er Historical Manuscripts Commission. Navnet Public Record Office bruker ikke lenger offisielt, men blant forskere er det den vanligste betegnelsen, mest fordi det ellers er fare for sammenblanding med *National Archives* i andre land, og fordi registreringsnumrene på historiske dokumenter fortsatt viser til PRO.

Etatens funksjoner er å arkivere dokumenter vedrørende offentlig virke i Storbritannia. Dette inkluderer rettsakter tilbake til middelalderen. Et av de mest kjente dokumentene PRO har i sine arkiver er originalmanuskriptet til *[[Domesday Book]]* fra 1086. 

## Historie

PRO ble opprettet i 1838 for å sikre en forsvarlig oppbevaring av offentlige og rettslige dokumenter. Mange slike dokumenter var da i meget dårlig forfatning og var spredt på mange steder. Som sjef for etaten ble utnevnt dommeren i embetet som Master of the Rolls, og det første arkivet ble plassert i Rolls Chapel på Chancery Lane i London. 

Fra 1851 til 1859 ble et nytt arkivbygg reist av sir James Pennethorne ved siden av Rolls Chapel. Mellom 1895 og 1902 ble det utvidet, og det gamle kapellet ble revet fordi det hadde strukturelle skader.

I 1958 kom Public Records Act, som fastla standardprosedyrer for hvilke dokumenter som skulle sendes til PRO. Samlingen fortsatte å vokse, og i 1977 ble et ekstra arkivbygg åpnet i Kew. Den ble utvidet i 1990-årene, og i 1997 ble alle arkiver overført fra Chancery Lane til Kew eller til Family Records Centre i Islington. Bygningen i Chancery Lane ble tatt over av King's College London, som har et bibliotek der.

Tidligere ble de fleste av PROs dokumenter klausulert i tretti år. Dette endret seg da Freedom of Information Act trådte i kraft i 2000. Trettiårsregelen ble avskaffet, og dokumentene blir i stedet vurdert enkeltvis. Enkelte blir klausulert for lengre perioder, som for eksempel hundre år for individuelle svar på folketellinger. I 2001 ble svarene fra folketellingen i 1901 frigitt, og PRO gjorde dem tilgjengelig på internett. 

## Sammenslåing

I april 2003 ble PRO slått sammen med Historical Manuscripts Commissions (HMC), slik at National Archives ble opprettet. HMC flyttet fra sine lokaler i Chancery Lane til Kew året etter. National Archives of Scotland og Puclic Record Office of Northern Ireland ble ikke innlemmet i den nye etaten. 

## Eksterne lenker

* The National Archives
Thomas Cathinco Bang

**Thomas Cathinco Bang** (1827–1902) var en norsk embetsmann og politiker. Han ble cand. jur. i 1849 og gikk inn i Indredepartementet, hvor han i 1867 rykket opp til ekspedisjonssjef. I 1872 ble han borgermester i Drammen, og var 1883–1884 amtmann i Buskerud. 1877–1894 satt han på Stortinget som representant for Drammen og var i denne tiden en av det konservative partiets ledende menn. I 1884 var han innenriksminister i det kortvarige ministerium Schweigaard. Han var stortingspresident i perioden 1890–1891.

Thomas var sønn av skipsreder Thomas Bang (1790–1860) og Magdalene Cathrine Neumann (1799–1889), begge fra Strømsø, altså Drammen. Thomas ble gift med Lydia Christiane Midelfart (1836–1905) av slekten Midelfart. Blant deres barn var Thomas Cathinco Bang (1863–1929).

Bang ble utnevnt til ridder av St. Olavs Orden i 1879, og forfremmet til kommandør av 1. klasse den 21. januar 1891.

## Referanser


  

## Kilder
* *[[Salmonsens konversationsleksikon]]*,  Anden Udgave
* 

## Eksterne lenker
*
Smaragdboa

**Smaragdboa** (vitenskapelig navn *Corallus caninus*) er en slange som lever i det nordlig Sør-Amerika. Den blir fra halvannen til to meter lang. Smaragdboaen lever i trærne.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
André Ooijer

**André Antonius Maria Ooijer** (født 11. juli 1974 i Amsterdam) er en nederlandsk tidligere fotballspiller og fotballtrener, som er assistenttrener for PSV Eindhoven U19-lag.  Ooijer var forsvarsspiller, og kunne operere både som midtstopper og høyreback.

Han fikk sin landslagsdebut for  i juni 1999 i en vennskapskamp mot . Han var blant annet fast på laget under fotball-VM 2006.

Ooijer skrev kontrakt med Ajax som 12-åring i 1986, men klarte aldri å spille seg inn på førstelaget. I 1994 gikk derfor turen videre til FC Volendam på utlån, før det ble permanent overgang til Roda JC året etter. I Roda befestet han seg som et av lagets sentrale spillere, og dette førte til at storklubben PSV Eindhoven ble interessert i hans tjenester. Midtveis i 1997/98 sesongen signerte Ooijer for PSV, og han har etter dette vært en sentral brikke i lagets forsvar i over åtte sesonger, noe som etter hvert førte til at han spilte seg inn på landslaget.

Høsten 2006 ville Ooijer ha nye utfordringer, og han takket ja til et kontraktsforslag fra Blackburn-manager Mark Hughes. Etter en litt trøblete start spilte han seg opp, og var etter hvert en sentral brikke i Blackburns forsvar inntil han pådro seg et beinbrudd i en kamp mot Manchester City 20. januar 2007 &ndash; en skade som holdt ham ute for resten av sesongen. Sommeren 2009 dro han vederlagsfritt tilbake til nederlandsk fotball og gamleklubben PSV Eindhoven.

## Referanser


## Eksterne lenker
*
John Heitinga

**John Gijsbert Alan Heitinga** (født 1983) er en nederlandsk fotballtrener og tidligere fotballspiller.

Heitinga debuterte på AFC Ajax' førstelag 26. august 2001 mot Feyenoord Rotterdam. Heitinga spilte seg snart til fast plass på laget, og var førstevalget inntil skadeproblemer satte ham utenfor en lengre periode.

Han gjorde comeback ved starten av sesongen 2003-2004. Han spilte så godt for Ajax at han fikk sin debut på Nederlands landslag i en vennskapskamp mot  i februar 2004. 

Heitinga er med i Nederlands tropp under VM 2006 i Tyskland.

Han ble kjøpt av Atlético Madrid etter fotball-EM 2008.

På transfervinduets siste dag, 1. september, ble Heitinga kjøpt av Liverpool-klubben Everton FC. Overgangssummen skal være £6 millioner, men den kan øke til £7 mill. Han overtok Lescotts trøyenummer 5.

## Referanser


## Eksterne lenker
* 
* 
*
Joris Mathijsen

**Joris Mathijsen** (født 5. april 1980 i Goirle) er en nederlandsk tidligere fotballspiller.

Mathijsen kom til HSV i 2006 etter seks sesonger i Willem II og to i AZ Alkmaar. Han spilte deretter for Málaga, før han avsluttet karrieren med fire sesonger i Feyenoord.

Den 17. november 2004 debuterte Mathijsen for  i en landskamp mot . Mathijsen var fast spiller på laget som nådde finalen i VM 2010, og Voetbal International skrev noen år senere at dette var høydepunktet i Mathijsens karriere.

## Referanser


## Eksterne lenker
*
Mark van Bommel

**Mark Peter Gertruda Andreas van Bommel** (født 1977) er en nederlandsk fotballtrener og tidligere fotballspiller som er hovedtrener for den belgiske klubben . Som aktiv spilte han for Fortuna Sittard, , ,  og .

Mark van Bommel spilte flere år i , og spilte seg etter hvert til fast plass på . 

Van Bommel ble regnet som en av Nederlands fremste midtbanespillere, og scoret ofte på flotte langskudd. Etter å ha vært blant Eindhovens beste spillere da laget nådde semifinalen i UEFA Champions League i 2005, gikk Van Bommel til .

Den 26. august 2006 signerte Van Bommel for . I 2008 ble han utnevnt som ny lagkaptein etter at Oliver Kahn la opp.

I januar 2010 signerte Mark van Bommel under på en seksmånederskontrakt med den italienske klubben , og etter å ha vært en vital del av klubben da laget vant sitt første seriegull siden 2004, valgte Milan å gi Van Bommel en ny ettårskontrakt. 

Etter sesongen 2011/2012 bekreftet Van Bommel at hans tid i  var over, og at han reiste hjem til Nederland, hvor han skrev under for gamleklubben PSV Eindhoven. 

Han la opp som fotballspiller 36 år gammel, etter 2012/13-sesongen. Hans siste kamp som fotballspiller kom 12. mai 2013, i en Eredivisie-kamp mot  som PSV tapte 1-3. I samme kamp ble han utvist etter to gule kort.

Han er gift med Bert van Marwijks datter Andra. Sønnene hans Thomas van Bommel og Ruben van Bommel er begge fotballspillere. Hans datter Renée van Bommel er tennisspiller.

## Referanser


## Eksterne lenker
* 
*
Wesley Sneijder

**Wesley Sneijder** (født 9. juni 1984) er en nederlandsk tidligere fotballspiller.

Han har 134 landskamper for , og han har vært kaptein. Han ble kåret til en av de tre beste midtbanespillerne i 2010 av FIFA. 

## Tidlig liv
Sneijder ble født inn i en fotballfamilie hvor hans far spilte profesjonelt. Hans bror Jeffrey spilte profesjonelt for Stormvogels Telstar og broren Rodney spiller for DHSC.

I 1991 ble Sneijder rekruttert til Ajax' juniorakademi. Han viste seg som en talentfull sentral midtbanespiller, og det tok ikke særlig lang tid før Sneijder ble tilbudt spill med Ajax.

## Ajax
Sneijder fikk sin første sjanse på A-laget til Ajax i en alder av bare 17 år, i en kamp mot Willem II der Ajax vant 6-0. Han etablerte seg på laget, hvor han på fem sesonger spilte 126 seriekamper og scoret 43 mål.

## Real Madrid
Real Madrid betalte 27 millioner euro for å sikre seg den nederlandske midtbanespilleren. Karrieren i spansk fotball startet godt, da han scoret vinnermålet mot Atletico Madrid og laget totalt ni mål den første sesongen. Neste sesong ble preget av flere skader for Sneijder, og han ble videresolgt til Inter for 15 millioner euro.

## Inter
Sneijder markerte seg umiddelbart i sin nye klubb, da han hjalp laget til 4-0 seier mot naborivalen AC Milan. 20. april 2010 scoret han Inters utligningsmål under Mesterligaen-semifinalens første kamp mot FC Barcelona, en kamp Inter vant 3-1. Sneijder fikk kallenavnet «The Sniper» på grunn av sine presise pasninger og langskudd. 22. mai 2010 vant Inter finalen i Champions League mot Bayern München med 2–0. Begge målene ble scoret av Diego Milito, med målgivende av Sneijder på begge målene.

## Galatasaray
Den 20. januar 2013 gikk Sneijder med på en 3,5 års avtale med Galatasaray for en overgangssum på €7,5 millioner.

## Landslaget
Sneijder debuterte for  20. april 2003 mot , og han har den nederlandske rekorden med 134 landskamper. Han har scoret 31 landslagsmål.

4. mars 2018 ga han seg på landslaget. Han ble hedret med sin 134. og siste landskamp 6. september 2018. Det var en privatlandskamp mot Peru.

## Meritter
* Nederlandsk seriemester med Ajax Amsterdam 2004
* Spansk seriemester med Real Madrid 2008
* Deltaker i EM 2004 og 2008 samt VM 2006 og VM 2010

## Referanser


## Eksterne lenker
*  
*
Regnbueboa

**Regnbueboa** (vitenskapelig navn *Epicrates cenchria*) er en slange som lever i Mellom- og Sør-Amerika. Den blir fra 1,2 til 1,8 meter lang. Regnbueboaen lever på bakken og i trærne. Den har en sterk og vakker irisering i skjellene, som gjør at det kommer et regnbue skimmer i skjellene. 

Dietten til regnbueboaen består av gnagere, fugler og trolig andre reptiler. Det er en opportunistisk predator som ligger helt i ro og venter på byttet sitt helt til et intetanende bytte går så nært at slangen kan hugge til. Den dreper byttedyret ved å kvele det.  

## I fangenskap
Regnbueboa er en av slangene som er lovlig å holde i fangenskap i Norge. Arten har noe utfordrende krav til terrariet sitt, og regnes derfor som en noe krevende slange. Unge slanger vil ofte ikke godta håndtering, mens voksne individer kan håndteres på lik linje med andre slanger. Regnbueboa er som enkel grei å få til å spise i fangenskap.  

Terrariet til regnbueboa må etterligne dens naturlige habitat, noe som vi si en tropisk skog med høy luftfuktighet, høy temperatur og rikelig med skjulesteder.  

Ved import av regnbueboa til Norge må man ha CITES-dokumentasjon.  

## Referanser


## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
Digte. Anden Ring

***Digte. Anden Ring*** var tittelen Henrik Wergeland ga sin andre diktsamling, som kom ut i 1834.

Samlingen er sterkt preget av samtidens politiske situasjon, og spesielt av julirevolusjonen og av opprøret i Polen i 1831. Derfor er diktene i samlingen svært politiske, og de fleste hyller idealene fra den franske revolusjonen, frihet, likhet og brorskap, med svært stor vekt på friheten. At det tok tid å få gitt ut samlingen skyldes blant annet at årene diktene ble til i var Wergelands mest stormfulle.

## Innhold

*«Til Gotheskjalden Ridderstad»
*«Til en ung Digter»
*«Aanden»
*«Det befriede Europa 1831»
*«Farvel til Alfred»
*«?»
*«Til en furten Ven»
*«Til en slavedømt»
*«Bolivar»
*«Sorgens Skratt»
*«Paa Skakastølstinden»
*«Paa Havet i Storm»
*«Erobrerens Sanger»
*«Til Norges trefarvede Flag»
*«Til en reisende Ven (Ved Mjøsbredden)»
*«Den Bergenske Festrimer»
*«I Vinduet»
*«Til en Gran»
*«Den mismodige»
*«Den freidige»
Głębokie

**Głębokie** er en innsjø i Polen som ligger 5 km fra Międzyrzecz i Lubusz voivodskap. Navnet Głębokie uttales [Gwe:mboki] og betyr på norsk «dypsjø». Głębokie trekker hvert år mange turister bl.a tyskere, nederlendere og polakker.

## Referanser
This Is the World We Live In

«**This Is the World We Live In**» er en sang av den svenske pop-discogruppen Alcazar. Sangen kom ut i 2004 og ble raskt en stor sommerhit i Europa, inkludert Norge. Sangen er skrevet av B. Edwards, N. Rogers, Phil Collins, Tony Banks, Mike Rutherford, A. Bhagavan, N. von der Burg samt J. von der Burg og inneholder deler av Diana Ross' «Upside Down» og sangen «Land of Confusion» fra Genesis.

«This Is the World We Live In» er med på Alcazars album *[[Dancefloor Deluxe]]*, som singel, maxisingel og på diverse sampleplater.

## Eksterne lenker
* www.alcazarworld.com  – Offisiell webside for Alcazar
* www.dandyandy.se- Offisiell hjemmeside for Andreas Lundstedt, en av medlemmene i Alcazar
* www.andreaslundstedt.com  – Offisiell fanside for Andreas Lundstedt, en av medlemmene i Alcazar
* www.magnusonline.se – Offisiell hjemmeside for Magnus Carlsson, en av medlemmene i Alcazar
Bromsgrove Rovers FC

**Bromsgrove Rovers Football Club** er en engelsk fotballklubb fra Bromsgrove som spiller i Southern Premier League. Klubben ble stiftet i 1895.

## Eksterne lenker
*
Topol (elektrisitet)

En **topol** er en elektrisk komponent som har to tilkoplinger, kalt poler.

Alle grunnleggende elektriske komponenter, som motstander, kondensatorer, induktanser, spenningskilder og strømkilder er topoler. En topol kan også bestå av et komplisert nettverk hvor kun to poler, eller noder, er ført ut og er tilgjengelige. Alle enkeltkomponenter antas å være linjære.
Andre lignende betegnelser er trepol og firpol. Sistnevnte er mye brukt i forsterkerteori hvor polene grupperes i inngangen og utgangen som hver har to poler.

Med topolet bryter menes en bryter som bryter to ledere, men her er betydningen av 'pol' forskjellig fra artikkelens tema.
Poesier

***Poesier*** er navnet på en diktsamling Henrik Wergeland ga ut høsten 1838.

Samlingen markerer en ny gruppe kjærlighetsdikt fra Wergelands hånd. De er sterkt inspirert av møtet med Amalie Sofie Bekkevold, som han snart etter giftet seg med. Det har vært sagt at mens hans tidlige kjærlighetsdikt har vært fulle av *stjerner*, er disse diktene fulle av *blomster*.

Diktene er mer regelmessig oppbygd enn den tidlige produksjonen, og er gjennomført med faste rim og rytme. Wergeland i den sene fasen er en langt mer romantisk dikter, og de siste årene beveger han seg også inn i den poetiske realismen.

## Innhold
* «Den Navnløse»
* «Blomsten»
* «Fødselsdagen»
* «Fantasi»
* «Den elskte»
* «Den elskedes overfart»
* «Min Grav».
* «Det første Haandtryk»
* «Den første Omfavnelse»
* «Det første Kys»
* «Kjærlighed og Nød»
* «Hjemme»
* «Den elsktes Slummer»
* «Med en Bouqvet»
Hoher Göll

**Hoher Göll** er et fjell i Berchtesgaden-Alpene, sørøst for Berchtesgaden. Det har en høyde på 2&nbsp;522 meter over havet. Grensen mellom Tyskland og Østerrike går over fjellet.

Den første daterte bestigelse av fjellet var ved Valentin Stanič i 1801, men antagelig har det vært jegere på fjelltoppen enda tidligere.

## Referanser
Papist

**Papist** er et begrep som brukes, i hovedsak av reformerte og protestanter, for å referere til katolikker. Ordet er avledet av «pave» (latin *papa*), og oppstod under den engelske reformasjonen som betegnelse på personer som trodde på det pavelige primatet.

I vår tid oppfattes det av mange som nedsettende. Ordet var i alminnelig bruk, særlig i Storbritannia, frem til midten av det 19. århundre, og er fremdeles et juridisk begrep, i den forstand at personer som bekjenner seg til *«the popish religion»* eller gifter seg med en «papist» gjennom *[[Act of Settlement]]* fra 1701 er utelukket fra den britiske tronfølgen. Katolikker ble i Storbritannia (og en rekke andre land) ansett for å være anti-protestantiske.

Begrepet brukes fremdeles av enkelte politikere i Det forente kongerike, spesielt i Nord-Irland (f.eks. av Ian Paisley), og i antikatolske kretser i USA.

## Referanser
Tjøme-Hvaler-trinnet

**Tjøme-Hvaler-trinnet** er en endemorene fra siste istid. 
Den er eldre enn det mer kjente Ra-trinnet, og dateres gjerne til ca.  år før vår tid. 

Tjøme-Hvaler-trinnet er synlig bl.a. i Moutmarka på Tjøme, på Hvasser og på Hvaler. 

Resten av denne endemorenen ligger dels på havbunnen i Oslofjorden og vestover utenfor Agderkysten, dels går den på land i Vest-Agder og Rogaland.

## Referanser
Åreforkalkning

: *Åreforkalkning er også en eldre betegnelse for [[demens]]*.

**Åreforkalkning** (aterosklerose) er en tilstand eller prosess hvor en blanding kalk, fett og kolesterol avleires i blodårenes vegger. Disse stoffene danner et aterosklerotisk plakk. Hvis det forekommer en rift i arterieveggen kan dette plakket sprekke, og plakkets innhold kommer i kontakt med blod. Dette kan føre til at det dannes en trombe, som enten kan stenge for blodstrømmen der hvor plakket var lokalisert, eller vandre med blodstrømmen (embolisere) og sette seg fast i mindre arterier. I begge disse tilfellene vil det utvikles et infarkt, og vevet som er forsynt av arterien vil få mangel på blod (iskemi), og etter hvert dø. Hvis et infarkt inntreffer i muskelvevet i hjertet, kaller vi det hjerteinfarkt. Et infarkt i hjernen kalles hjerneinfarkt, som er det vi vanligvis forbinder med slag.

Alternativt kan det aterosklerotiske plakket kunne tilstoppe en arterie delvis, og da vil vi få en delvis tilstopping av blodtilførselen, en såkalt stenose, før det eventuelt sprekker. Stenoser kan i noen tilfeller være gunstige å fjerne kirurgisk.

## Risikofaktorer
Arvelige faktorer, røyking, høyt blodtrykk (hypertoni) og ugunstig kolesterolprofil, spesielt høyt LDL, øker risikoen. Også alder, kjønn (menn rammes oftere), diabetes og overvekt påvirker negativt. Om man slutter å røyke og bedrer kostholdet (og eventuelt medisineres), kan framtidsutsiktene bli lysere. Fysisk inaktivitet, samt stressfylt livsmønster innebærer også en risiko.

## Se også
*Hjerte- og karsykdommer
Infarkt

Et **infarkt** innebærer at kroppsvev dør fordi blodtilførselen vedvarende er blitt hindret. Åreforkalkning er en risikotilstand som kan resultere i infarkt.

## Se også
*Hjerteinfarkt
*Hjerneinfarkt
Dødball (fotball)

:*For ballspillet dødball, se [[Dødball (ballspill)]]*
**Dødball** (også kalt *faste situasjoner*) er en situasjon hvor ballen ligger stille for så å bli satt i bevegelse igjen. Straffespark, frispark, hjørnespark og innkast er dødballer. Dødballer er kjent for å være farlige scoringsmuligheter. Målspark og avspark kan også regnes som dødball, ettersom ballen ligger stille før spillet blir satt i gang igjen.

## Litteratur
*
Ian Hogg

**Ian Hogg** (født 1. august 1937 i Newcastle upon Tyne i England) er en britisk skuespiller.

Han har spilt i mange TV-serier og filmer, inkludert *Rasputin* (1996), som Mike Cherry i *EastEnders* (1999) og Alois Hitler i ** (2003).

Han er mest kjent for hovedrollen i *[[Rockliffe's Babies]]* og dens oppfølger *Rockliffe's Folly*. Han spilte Detective Sergeant Alan Rockliffe.

Han spilte også i science fiction-serien *[[Doctor Who]]*, som den minneverdige skurken Josiah Samuel Smith i historien *[[Ghost Light]]* (1989). Han har også vært med i *The Sandman*, et hørespill basert på serien, produsert av Big Finish Productions.

## Referanser


## Eksterne lenker
*
Kondensasjon

**Kondensasjon** (fra latin *condensatio*) er en faseovergang fra gass (eller damp) til en væske. Ordet refererer oftest til vannets kretsløp. 

Det kan også defineres som endringen i tilstanden til vanndamp til flytende vann når den er i kontakt med en flytende eller fast overflate eller skykondensasjonskjerner i atmosfæren. Når overgangen skjer fra gassfasen til fast fase direkte, kalles endringen avsetning. Vanligvis oppstår kondensasjon når gass blir avkjølt til væskeform, men kan også oppstå hvis gassen blir komprimert under høyt trykk. En væske som har kondensert fra en gass blir kalt kondensat. Utstyr eller ting som fører til at væske kondenserer blir kalt kondensator.

Kondensasjon av gass til væske er det motsatte av fordamping eller koking, og er en eksotermisk prosess, som betyr at varme blir frigjort. Vann som man kan se på utsiden av kaldt glass på en varm dag er kondensasjon.

## Kondensasjon av vann i naturen

Vanndamp fra lufta som kondenserer naturlig til vann på kalde flater blir kalt dugg. Vanndamp vil bare kondensere på en flate hvis flaten har lavere temperatur enn vanndampen eller når vanndampen er i likevekt i lufta (når lufta er mettet med fukt). Når vanndamp kondenserer på en flate, varmer den opp flaten den kondenserer på. Vannmolekylene bringer varme til flaten, og fører til at temperaturen i den omliggende atmosfæren faller litt. I atmosfæren er det kondensasjonsprosesser av vanndamp som produserer skyer. Duggpunktet til en luftpakke er temperaturen som luftpakken må avkjøles til for at lufta skal kunne kondenseres.

Det oppstår også kondensasjon av vanndamp på en overflate når temperaturen på overflaten er like stor eller mindre enn doggpunkttemperaturen. Deposisjon er en form for kondensasjon, som rim og snø er eksempler på. Deposisjon er når vanndamp går direkte til is, uten å være innom væskefasen.

## Referanser


## Eksterne lenker
*
Fraksjonert destillasjon

**Fraksjonert destillasjon** er en destillasjonsmetode som kan anvendes for å separere en blanding av mange stoffer med lignende kokepunkter. Ved fraksjonert destillasjon avdampes blandingen og får passere gjennom et rør eller tårn, kalt destillasjonskolonne, som har ulike temperatur ved ulike nivåer. I kolonnen finnes også plater på ulike nivåer, der en komponent (fraksjon) i blandingen kan kondensere om temperaturen på det nivå understiger fraksjonens kokepunkt. Fraksjonen tappes av og tas vare på. 

Fraksjonert destillasjon er blant annet en vanlig metode for å dele opp råolje i oljeraffinerier og for å rense fram ulike gasser fra flytende luft. Metoden skiller hydrokarbonene i petroleum/råolje fra hverandre for å framstille ulike foredlede petroleumsprodukter: bensin, parafin, dieselolje, fyringsolje osv. Destillasjonen utnytter at de ulike hydrokarbonene kondenserer/koker ved forskjellig temperatur. 

Fraksjonert destillasjon benyttes også ved fremstilling av gasser som xenon, nitrogen og neon.
Anicetus av Pontus

**Anicetus** var en leder for mislykket antiromersk opprør i Pontus ved Svartehavet i dagens Tyrkia i år 69 e.Kr.

Anicetus var en frigitt tidligere slave av Polemon II av Pontus. Han kommanderte den kongelige flåte inntil Pontus ble omgjort til en romersk provins under keiser Nero i år 63. I løpet av den borgerkrig som fulgte etter Neros død, holdt Anicetus seg på Vitellius' side og ledet et generelt opprør mot Vespasian i Pontus og Colchis i år 69.

Opprørerne ødela den romerske flåten (*Classis Pontica*) i et brått angrep på Trapezunt, en by ved Svartehavet, og begynte deretter som pirater ved å bruke en båttype som var kjent som *camarae*. Opprøret ble slått ned da romerne fikk forsterkninger under ledelse av Virdius Geminus, en løytnant av Vespasian. Fanget i en felle ved munningen av elven Cohibus (nå Khobi i vestlige Georgia) ble Anicetus overgitt til romerne av de lokale stammene. Han ble deretter drept.

## Kilder
* ''Histories'' by P. Cornelius Tacitus

## Eksterne lenker
* Romersk flåte (engelsk)
Egil Sætren

**Egil Sætren** (født 11. mai i 1894, død 18. juni 1964) var en norsk filmdekoratør.  Han debuterte som skuespiller og dekoratør i filmen *[[Jomfru Trofast]]* fra 1921.

## Filmografi – dekorasjoner
* 1934 – *[[Sangen om Rondane]]* 	 	 	
* 1933 – *[[Jeppe på bjerget (film)|Jeppe på bjerget]]* 	 	 	
* 1932 – *[[Fantegutten]]* 	 	 	
* 1925 – *[[Himmeluret (stumfilm)|Himmeluret]]* 	 	 	
* 1923 – *[[Strandhugg paa Kavringen]]* 	 	 	
* 1921 – *[[Felix (film)|Felix]]* 	 	 	
* 1921 – *[[Jomfru Trofast]]*

## Filmografi – skuespiller
* 1932 – *[[Fantegutten]]*	
* 1921 – *[[Jomfru Trofast]]*

## Referanser


## Eksterne lenker
*
Seierherren (jordbær)

**Seierherren** er en jordbærsort som kommer fra den tyske «Sieger». 

Denne sorten var kjent fra det 19. århundre. Den ble dyrket mye i Norge i mellomkrigstiden, hovedsakelig i bygder rundt Bergen. Derfor fikk den også lokalnavnene «Askøybær» og «Askebær» (etter øyen Askøy og bygden Ask). Denne jordbærsorten er kjent for sin søte smak og er gode bær til dessert. Den ble stort sett dyrket frem til midten av 1960-tallet. Den var ofte å se i salg ved Torget i Bergen. Enda finnes det noen planter rundt omkring i små hager, men andre jordbærsorter har tatt over fordi de er mer lønnsomme å produsere.
Sortflekkete anakonda

**Sortflekkete anakonda** (vitenskapelig navn *Eunectes deschauenseei*) er en kvelerslange og hører til boaslangenes familie (Boidae). Den finnes i det nordøstlige Brasil, Guyana og ved kysten av Fransk Guyana. 

## Se også
* Anakonda
* Gul anakonda

## Referanser


## Eksterne lenker
*
Krishna Bahadur Mahara

**Krishna Bahadur Mahara** (født 29. juni 1958 i *Libang*,  Rolpa) er en nepalsk politiker. Han har vært med i den stående komiteen (komite med 7 medlemmer som leder partiet fra dag til dag) i NKP(Maobadi).

## Bakgrunn
Maharas foreldre hørte til chhetri-kasten. Han studerte pedagogikk ved *Prithvi Narayan Multiple Campus* i Pokhara. Der blei han politisk aktiv som 20-åring, da han gikk inn i *All Nepal National Free Student Union* (Den All-Nepalske Nasjonale Frie Studentunionen). Han avla en bachelor degree i pedagogikk fra Tribhuvan-universitetet. Etter det var han skolelærer i Rolpa i 12 år.

## Politisk karriere
I 1991 ble han valgt inn i parlamentet fra Rolpa.

Han skal tidligere ha vært ansvarlig for arbeidet i India.

Under den første våpenhvilen med regjeringa høsten 2001, leda han den tredje og siste runden med forhandlinger med regjeringa som blei avslutta 12. november.

Da *Nepals Folkeråd*, som maoistopprørerne anser som sin regjering, blei oppretta 23. november 2001, blei *K. B. Mahara* valgt til nestleder under Baburam Bhattarai.

I 2003 deltok han i maoistenes gruppe leda av B. Bhattarai til fredsforhandlingene med regjeringa under statsministrene Chand og Thapa.

Etter seieren i demokratiopprøret Jana Andolan 2006 blei Mahara utpekt til leder for NKP(Maobadi)s dialoggruppe, som i tillegg besto av Dinanath Sharma og Dev Gurung. Dialoggruppa starta diskusjonene med regjeringa fra Sjupartialliansen for demokrati i Nepal i mai.

15. januar 2007 blei Mahara leder av NKP(M)s gruppe i Nepals overgangsparlament 2007. 1. april 2007 blei han kommunikasjonsminister og NKP(M)s ledende representant i Nepals overgangsregjering 2007 under statsminister Prachanda.

I 2017 ble han valgt til nasjonalforsamlingens president. men trakk seg i oktober 2019 etter anklager om voldtekt framsatt av ansatte. Han ble frikjent fra anklagene i februar 2020.

Mahara er gift og har fire barn.

## Referanser
X-kromosom

**X-kromosomet** er det kvinnelige kjønnskromosomet hos mennesker og pattedyr. Biologiske kvinner har to X-kromosomer (XX). Det gjør dem til biologiske kvinner. Biologiske menn har ett Y-kromosom og ett X-kromosom. Det er den arvemessige kombinasjonen som gjør dem til biologiske menn. 

## X-kromosom hos mennesker

Biologiske menn har arvet ett X-kromosom fra sin mor og Y-kromosomet fra faren. Biologiske kvinner har arvet ett av morens X-kromosomer og X-kromosomet fra faren. X-kromosomet dekker omtrent 152 millioner basepar som er byggetmaterialet til DNA. X-kromosomet står for omtrent 5% av den totale mengden DNA i cellene til biologiske kvinner og rundt 2,5% hos biologiske menn.

Identifiseringen av genene på hvert kromosom har i lang tid blitt sett på som en av de viktigste forskningsområdene, og blitt viet mye tid og ressurser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. X-kromosomet inneholder sannsynligvis rundt 1200 gen. Hele det menneskelige genom inneholder omtrent 25 000 gen.

## Sykdommer, fysiske og psykiske misdannelser

Mange sykdommer forekommer grunnet mutasjoner på X-kromosomet. Disse sykdommene forekommer mye hyppigere hos biologiske menn siden de kun har en versjon av kromosomet. Dette betyr at biologiske menn kan arve en sykdom selv om genet er recessivt. Biologiske kvinner derimot må motta genet fra begge foreldre for å få sykdommen. Når en sykdom eller egenskap arves på grunn av et gen på X eller Y kromosomene kalles det kjønnsbundet arv.

### Klinefelter syndrom

Klinefelter syndrom som følge av ett eller flere ekstra versjoner av X-kromosomet hos biologiske menn. Det er denne ekstra biten med arvemateriale som skaper misdannelsene som er spesifikke for individer men Klinefelter syndrom. Siden cellene inneholder ekstra informasjon vil ikke biologiske menn med Klinefelter syndrom utvikle seg normalt. Dårlig eller ingen testikkelfunksjon og veldig lave testosteronverdier er de vanligste misdannelsene.

### Trippel X syndrom

Trippel X syndrom, også kalt Trisomi X forekommer av ett ekstra X-kromosom hos biologiske kvinner. Dette ekstra arvematerialet kan skape misdannelser som psykisk utviklingshemming og andre medisinske problemer. Denne kromosomfeilen kan derimot ikke arves, og de fleste individer med dette syndromet er meget velfungerende. 

### Turners syndrom

Turners syndrom forekommer når en biologisk kvinne har en normal versjon av det ene X-kromosomet, mens det andre X-kromosomet er skadet eller savnet. Mangelen på arvemateriale hos individer med Turners syndrom påvirker utviklingen til personen. Dette gjør at individer med dette syndromet er lave og infertile. 

En rekke andre sykdommer kan også knyttes til gen på X-kromosomet:

*Charcot-Marie-Tooths sykdom
*Duchennes muskeldystrofi
*Fragile-X
*Hemofili
*Fargeblindhet

## Se også

*Human Genome Project
*Kromosom 

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes
Svarthodepyton

**Svarthodepyton** (vitenskapelig navn *Aspidites melanocephalus*) er en slange som lever i nordlige områder av Australia. Den blir fra halvannen til to og en halv meter lang. Svarthodepyton lever på bakken.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
Y-kromosom

Et **Y-kromosom** er et kjønnskromosom. Det er et kromosom som gjør at bæreren blir en hann. Hos mennesker og de fleste andre pattedyr har vi ett Y-kromosom. Biologiske menn har ett Y-kromosom og ett X-kromosom (XY). Biologiske kvinner har to X-kromosomer (XX).

## Y-kromosom hos mennesker

Biologiske menn har arvet X-kromosomet fra mor og Y-kromosomet fra far. Y-kromosomet dekker omtrent 59 millioner basepar som er byggematerialet til DNA. Y-kromosomet står for omtrent 0,9 prosent av den totale mengden DNA i cellene til biologiske menn.

Identifisering av genene på hvert kromosom har i lang tid vært et av de viktigste forskningsområdene, og derfor viet mye tid og ressurser. Siden forskere bruker forskjellige metoder til å identifisere genene, har man ikke klart å stadfeste et nøyaktig antall gen. Hittil har man funnet 86 proteinkodende gener på Y-kromosomet. Hele det menneskelige genom inneholder omtrent 25 000 slike gener.

## Kjønnsbestemmende egenskap

Hos mennesker og de aller fleste pattedyr, med unntak av kloakkdyrene, finner vi et gen ved navn SRY på Y-kromosomet. Det er dette genet som gjør at Y-kromosomet blir kjønnsbestemmende. Om dette genet ikke virker, vil vi få en hunn, til tross for at Y-kromosomet er der. I de fleste tilfeller der barnet blir mannlig, til tross for at han har to X-kromosom og mangler Y-kromosom, har SRY ved en feiltagelse havnet på det ene X-kromosomet – det fra far.
Y-kromosomet er ulikt i ulike arter. Det eneste de egentlig har til felles, er det faktum at de bestemmer at organismen blir hannkjønn, og genet som avgjør dette kan være forskjellig fra art til art. Hos pattedyr stammer Y-kromosomet fra det samme kromosomet, og hos disse artene er det derfor likheter, selv om Y-kromosomet varierer både i størrelse og hvilke gen som er til stede. Det er spesielt stor ulikhet mellom Y-kromosomene hos pattedyr i forhold til de andre kromosomene. Dette er fordi det er svært få områder av Y-kromosomet som har overkrysning med X-kromosomet, og evolusjonen av dette kromosomet går dermed raskere, siden mutasjoner kan hope seg opp. Gen som ikke er livsnødvendig, kan bli omgjort til pseudogen, eller få nye funksjoner som da blir spesifikk for hannen, om de ikke er spesielt viktig for forplantningen.

## Sykdommer, fysiske og psykiske misdannelser
Y-kromosomet er det kromosomet med færrest sykdommer knyttet til sine gen. Det er antatt at dette kommer av kromosomets lille størrelse. Når en sykdom eller egenskap arves på grunn av et gen på X- eller Y-kromosomene, kalles det kjønnsbundet arv.

*XYY-syndrom, er en trisomi hvor det finnes en ekstra versjon av Y-kromosomet. Dette ekstra arvematerialet skaper ingen store fysiske og psykiske misdannelser, men bærere av ekstra Y-kromosomer er i gjennomsnitt 7 cm høyere enn andre biologiske menn.

## Se også

*Human Genome Project
*Kromosom

## Referanser
 

## Eksterne lenker

* UiB om kromosom
* What Can Our Chromosomes Tell Us?
* Random Orientation of Chromosomes